**Fila din Acatist**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bucura-te, leagan alb de iasomie,

Catre care-n roiuri fluturii coboara,

Bucura-te, raza stelei din vecie,

Bucura-te, Maica pururea Fecioara,

Dulcea mea Marie.

Bucura-te, floare fara de prihana,

Alba ca argintul noptilor de vara,

Spicul cel de aur vesnic plin cu hrana

Mirul care vindeca orice fel de rana,

Bucura-te, Maica pururea Fecioara,

Ploaia cea de mana.

Bucura-te, brazda plina de rodire,

Munte sfant, in care s-a-ngropat comoara,

Bucura-te, cantec tainic de iubire,

Clopot de chemare, cantec de marire,

Bucura-te, Maica pururea Fecioara,

Blanda fericire.

Bucura-te, marul vietii care-nvie,

Pomul greu de roada-n plina primavara.

Bucura-te, iarasi, tarm de bucurie,

Dintru care curge miere aurie,

Bucura-te, Maica pururea Fecioara,

Sfanta mea Marie.